І добрае слова шукае. Сапраўднае, ад душы. Слова, якое сагрэе ў любую непагоду, дапаможа ў нялёгкай сітуацыі, супакоіць. І зусім няма розніцы, на якой мове яно гучыць: на рускай, беларускай, нямецкай, ангельскай, польскай…Для чалавечых сардэц няма асобных моў, усе яны зліваюцца ў адну, простую і зразумелую. Шукае і ўсмешку, падораную проста так, ні за што. І лагодны позірк ледзь прышчураных вачэй суседа-спадарожніка. І ціхую песню вясёлымі вечарамі ў вялікай цікавай кампаніі.